Mistenkelig dødsfall i Sandefjord
Mannen ble funnet av pårørende mandag kveld, og fraktet til Sykehuset i Vestfold. Politiet ble varslet av sykehuset tirsdag morgen, da omfanget av mannens skader ble kjent. - Mannen var hentet med ambulanse og innlagt ettermiddagen før, svært forslått, sier politiadvokat Mari Gjersøe i Vestfold politidistrikt til Sandefjords Blad. De etterforsker nå dødsfallet som mistenkelig, men vil ikke si noe mannen var kjent fra politiet tidligere. Onsdag undersøkte krimteknikere leiligheten hvor mannen ble funnet, og gjorde også undersøkelser i mannens bolig. Det har også blitt gjort vitneavhør, opplyser politiadvokaten til Sandefjords Blad. - Vi er i en tidlig etterforskningsfase og vet ikke om mannens skader skyldes et fall eller annen ytre påvirkning, sier politiadvokat Mari Gjersøe i Vestfold politidistrikt. Hun bekrefter at politiet venter på obduksjonsrapport fra Rettsmedisinsk institutt, som tidligst vil foreligge torsdag. - Av hensyn til den videre etterforskningen ønsker vi ikke å utdype hvilke skader mannen er påført. Mannen var i live da ambulansepersonell hentet ham ved 17.30 tiden mandag, sier hun. Kripos skal ikke være koblet inn i saken, opplyser politiet.
En 33 år gammel mann er død etter han ble funnet hardet skadet i en leilighet i Sandefjord sentrum.